ร้าน “วิวดี” อีกหนึ่งร้านบรรยากาศดีน่านั่งย่านบางนา-ตราด ตัวร้านล้อมรอบไปด้วยน้ำ ลมเย็นๆ พัดมา ชิลล์สุดๆ ค่ะ ภายในร้านยังมีทั้งคาราโอเกะ สนามเด็กเล่น มุมนั่งชิลล์ต่างๆ อีกทั้งยังมีดนตรีสดให้ฟังคลอกันเพลินๆ ด้วยค่ะ เหมาะกับการกินเลี้ยงโอกาสพิเศษหรือชวนครอบครัวมาทานข้าวมากๆ
วันนี้เราได้ลองสามเมนูค่ะ เริ่มด้วยเมนูแนะนำ คอหมูย่างวิวดี (230 บาท) คอหมูชิ้นหนา เสิร์ฟบนกระทะร้อนหอมกลิ่น หอมแดง พริกไทยดำ พริกชี้ฟ้า รสชาติกลอมกล่อมสุดๆ น้ำคอหมูย่างก็หมักเข้าเนื้อกำลังดีค่ะ
อีกเมนูที่ชอบคือ แกงมั่สมั่นไก่ (250 บาท) เสิร์ฟในหม้อไฟ เนื้อไก่ชิ้นโตเน้นๆ น้ำแกงสีสันจัดจ้าน รสชาติหวานนำ มีเม็ดมะม่วงหินพานต์เพิ่มเท็กซ์เจอร์กรุบๆ
อยากให้ลอง ไส้กรอกปลาอินทรีย์ (150 บาท) ไส้กรอกปลาชิ้นโตเสิร์ฟพร้อมน้ำจิ้มบ๊วย สั่งมาทานเล่นพลางจิบเป๊ปซี่เย็นๆ ซักแก้วนี่ใช่เลย!
ร้าน “วิวดี” เปิดบริการวันจันทร์ถึงวันศุกร์ เวลา16.30 - 00.00 น. ส่วนวันเสาร์ถึงวันอาทิตย์ 15.30 - 00.00 น. สามารถโทรมาสำรองที่นั่งได้ที่เบอร์ 0840078079 